Japonia


 * Japonia** (în japoneză 日本, se citește //Nippon// sau //Nihon//, sens literal: //originea soarelui//) este o țară din Asia de Est, situată pe un lanț de insule aflate între Oceanul Pacific și Marea Japoniei, la est de Peninsula Coreeană. Denumirea oficială este 日本国 //Nipponkoku//, textual //Țara de la originea soarelui//. Este cunoscută în românește și sub numele de //Țara Soarelui Răsare//. Potrivit legendei, Japonia a fost creată de către zei care au înfipt o sabie în ocean, la scoaterea ei formându-se patru picături ce au devenit insulele principale, precum și o multitudine de insule mici (peste 5000).